Det vakte opsigt, da sociologen, meningsmaskinen og forfatteren Henrik Dahl i går postede et opslag på Facebook, der havde navnet 'Arbejde Søges'.

Henrik Dahl har de seneste år først og fremmest levet af at være foredragsholder. Men interessen for at booke ham til et foredrag forsvandt som dug for solen, da han i slutningen af april offentliggjorde, at han stiller op som folketingskandidat for Liberal Alliance i Sydjyllands Storkreds.

Det resulterede i, at antallet af hans månedlige foredag faldt »fra fire-fem stykker til et rundt nul«. Derfor stillingsopslaget på Facebook.